ועדת הכספים, כנסת 23, פרוטוקול מספר 166, 2020-11-09 11:15

משה גפני: אנחנו דנים עכשיו בהצעת חוק דחיית מועד תשלום מיסים בעת מצב מיוחד בעורף.

משה גפני: אנחנו מבקשים בהצעת החוק הזאת את הדבר המובן מאליו - שכאשר יש מצב מיוחד בעורף, האנשים שנמצאים באזור יהיו פטורים מהגשת דוחות.

משה גפני: הרעיון של הצעת החוק זה שאם יש ירי טילים או פצצות, אפשר יהיה לדחות את הגשת הדוחות והתשלומים.

משה גפני: החוק הזה הוא חוק שיכול לעזור בעוד נושאים שאולי במהלך הדיון נוכל להוסיף אותם.

משה גפני: אני מבקש את התייחסות הממשלה.

גיא גולדמן: היה פה דיון על זה לפני כמה חודשים.

שגית אפיק: בעקבות הדיון הוא הביא את ההצעה.

גיא גולדמן: בדיון שהתקיים אמרנו שדחיות בהגשת דוחות ניתנות לפי שיקול דעת המנהל.

גיא גולדמן: אנחנו חושבים שזה צריך להישאר כך.

משה גפני: אני לא יודע אם שמת לב, אבל הארגונים ונשיאי הלשכות מאשימים אתכם כמו שהם מאשימים אותנו.

משה גפני: ועדת הכספים נחשבת כאילו היא חלק מהממשלה, כאילו היא נושאת באחריות.

משה גפני: אתם רוצה שאני אסמוך עליכם בכך שאתם דוחים?

משה גפני: ואם אתם לא דוחים, אני צריך לעמוד ולהתחנן?

משה גפני: למה שלא תקבלו הצעת חוק שאומרת שתהיה דחייה כאשר יש מצב מיוחד בעורף?

גיא גולדמן: זה יכול להביא למצבים קיצוניים.

משה גפני: איזה קיצוניים?

משה גפני: שום קיצוני לא יהיה.

משה גפני: אם יש מצב מיוחד בעוטף עזה במשך שלושה ימים, ארבעה ימים, שבוע, לא משנה כמה, אז יש דחייה.

משה גפני: למה זה קיצוני?

גיא גולדמן: כל מקרה נבחן לגופו כשיש מצב מיוחד וכשיש מצב חירום.

גיא גולדמן: אני לא יודע אם כל מצב מיוחד הוא מצב שאין בו פעילות של עסקים.

משה גפני: מה הוא מצב מיוחד בעיניך?

גיא גולדמן: כשאין הכנסות בכל מקרה לא צריך לשלם מיסים.

משה גפני: עכשיו אתה נהייתה קיצוני.

משה גפני: אם אתה אומר שצריך לדעת מה זה מצב מיוחד, אני בעד.

משה גפני: תגיד מה זה מצב מיוחד.

משה גפני: האם כאשר אנשים לא יוצאים מהבתים, האם כאשר יש אזעקות - זה מצב מיוחד?

גיא גולדמן: הדבר הזה דורש איזון בין הצורך לתת מענה לאוכלוסייה שנמצאת במצב שחורג מהשגרה, לבין הצורך לשמור על תפקוד מסוים של המוסדות.

גיא גולדמן: אנחנו לא רוצים שהחוק יעשה מן טייס אוטומטי ויסגור את המדינה על ידי שלא יהיו מיסים ולא יהיו תשלומים, מבלי שהדבר הזה נבחן לגופו.

משה גפני: מה זה "לסגור את המדינה"?

משה גפני: אם אי אפשר לשלם - אי אפשר לשלם, ואם אפשר לשלם, אז ישלמו.

גיא גולדמן: אנחנו מעדיפים שהממשלה תגיע למסקנה.

משה גפני: מה שאתם מעדיפים לא רלוונטי מבחינתנו.

שגית אפיק: הצעת החוק הזאת באה אחרי שמספר פעמים הוועדה הזאת, היושב-ראש הזה פנה אליכם בעקבות מצב מיוחד בעורף בו אמרו הלשכות:

שגית אפיק: אנחנו לא מסוגלים להגיע למשרד כדי למלא את הדוחות ולשלם את המע"מ.

שגית אפיק: כשפנינו למנהל רשות המיסים, התוצאה הייתה שבסוף הייתה דחייה.

שגית אפיק: מתי הייתה דחייה?

שגית אפיק: בחצות ודקה, דקה אחרי הרגע האחרון.

שגית אפיק: ההצעה הזאת מבקשת למנוע את כל אותן פניות שקיבלנו לאורך כל התהליך על למה דוחים, מתי דוחים, איך זה יקרה, למה זה יקרה, ולייצר איזו שהיא ודאות.

שגית אפיק: ההצעה מנוסחת בצורה יחסית מצומצמת, כי היא מדברת על מצב מיוחד בעורף באזורים מסוימים.

שגית אפיק: זה לא דבר שקורה פה כל יום, זה לא קורונה.

שגית אפיק: אנחנו מדברים על מצב של לחימה.

גיא גולדמן: דווקא הקורונה זו דוגמה לדבר שלא היה ניתן - -

שגית אפיק: לא מופיע פה הקורונה.

שגית אפיק: למרות שההצעה באה אחרי הקורונה, לא הרחבנו.

משה גפני: החוק הזה נעשה בעקבות הדיונים שהיו פה.

משה גפני: לחוק הזה אני רוצה להוסיף את מס שבח ואת מס רכישה, אני רוצה להוסיף את הנושא של המקדמות.

שגית אפיק: את הארכת המועדים שהם הסכימו?

משה גפני: כן.

משה גפני: את הכל אני רוצה לעשות בהסכמה.

משה גפני: בהסכמה איתכם אני רוצה להוסיף גם את הקורונה.

ינון אזולאי: יש לנו חוק על דחיית תשלומים בתקופת הקורונה שאפשר להוסיף לפה.

משה גפני: אתם לא יכולים להעמיד אותנו במצב בלתי אפשרי שבו אנחנו לא יכולים להתקדם עם כלום.

משה גפני: בואו תגידו מה זה מצב מיוחד.

משה גפני: הניסוח של החוק הזה הוא המתון ביותר.

משה גפני: הוא לא פוגע ברשות המיסים, כי בלאו הכי אתם צריכים לדחות מועדים במצב של לחימה.

משה גפני: עובדה שגם ועדת שרים אישרה את הצעת החוק הזאת, גם מליאת הכנסת אישרה את זה.

משה גפני: זה נכון שלפני שאני מביא את זה למליאה לקריאה ראשונה אני צריך לחזור לוועדת שרים לחקיקה.

משה גפני: אם אתם באים ואומרים: חלק מהדברים אנחנו מקבלים, חלק מהדברים אנחנו דוחים, זה אופן אחד.

גיא גולדמן: הסכמנו לדחיית מועדים בעידוד תעסוקה.

משה גפני: זה על הקרח, כי אתם לא מחברים את זה לשום דבר.

משה גפני: החוק הזה הוא חוק מתון.

משה גפני: אני רוצה את התמיכה שלכם בחוק הזה.

שגית אפיק: האם יש לחוק בנוסח הקיים עלות תקציבית?

שגית אפיק: אתם יודעים להעריך אותה?

גיא גולדמן: אנחנו לא יודעים להעריך אותה.

משה גפני: אין עלות תקציבית.

גיא גולדמן: לא אמרתי שאין.

מירי סביון: יש פה סיכון תקציבי מאוד משמעותי.

משה גפני: אין בתקנון הכנסת עניין של סיכון תקציבי.

שגית אפיק: יש פה פוטנציאל.

שגית אפיק: אתם לא יכולים בוודאות לומר שיש עלות.

מירי סביון: אני לא חושבת שאפשר להגיד שאין לזה עלות, כי כשאנחנו דוחים מיסים, חלק מהמיסים לא משולם.

מירי סביון: ככל שעובר הזמן יש אנשים שלא יכולים לשלם את המיסים.

מירי סביון: סביר להניח שיש כאן עלויות.

משה גפני: אני מכיר את תקנון הכנסת.

משה גפני: אין בתקנון הכנסת הערכת סיכונים, כי על כל חוק אפשר להגיד את זה.

משה גפני: הערכה לגבי עלות החוק היא הערכה ברורה מבחינת התקציב שזה לוקח.

משה גפני: החוק הזה לא לוקח תקציב, החוק הזה אומר את מה שאתם אומרים בין כה וכה.

משה גפני: אתם אומרים שכשיש מצב מיוחד בעורף אתם לא מבקשים מאנשים להגיש דוחות, אתם דוחים להם את זה.

משה גפני: אתם בעצמכם אומרים את זה, לכן ממילא אין פה עלות תקציבית.

משה גפני: אני מסכים לא לרוץ מהר מידי, לכן אני מציע שאתם ביחד עם הלשכה המשפטית וביחד עם היועצת המשפטית תשבו לנסח דבר שמתקבל על הדעת.

משה גפני: אם לא תגיעו להסכמה על החוק הזה, נוכל להוסיף דברים אחרים שכן מגיעים להסכמה?

שגית אפיק: בשלב של הקריאה הטרומית אין נושא חדש, לכן אתה יכול לשים כל דבר, גם נושאים אחרים.

שגית אפיק: יחד עם זאת, יש החלטה של ועדת שרים לגבי ההצעה הספציפית הזאת, שמדברת על כך שאחרי הטרומית היא צריכה לחזור לתיאום מול משרד המשפטים, מול משרד הביטחון ומול משרד האוצר.

שגית אפיק: ככל שלהצעה לא תהיה עלות תקציבית ותחליט שאתה לא מעוניין להחזיר אותה לוועדת שרים, אתה יכול להביא אותה למליאת הכנסת.

מירי סביון: לא אמרתי אם יש או אין עלות תקציבית, אמרתי שזה נושא שצריך לבחון.

מירי סביון: בנושא של הסיכונים - לגמרי מקובל מה שאמרת.

מירי סביון: ישנם מצבים שכתוצאה מכך שעושים איזו שהיא דחייה גורפת יש עלות תקציבית משמעותית, אם בריבית הריאלית עצמה, אם כתוצאה מהעובדה שיהיו אנשים שלא יוכלו לשלם במועדים מאוחרים.

מירי סביון: אני לא יכולה להגיד כרגע שאין לחוק הזה עלות תקציבית.

מירי סביון: סביר להניח שיש לו עלות תקציבית.

משה גפני: אין לו עלות תקציבית.

שגית אפיק: אם תהיה לחוק עלות תקציבית, והממשלה תתנגד, עדיין תוכל להביא את זה למליאה ברוב של 51.

משה גפני: יש לי 120.

משה גפני: מי לא יתמוך בזה?

משה גפני: עם עלות תקציבית אין בעיה, עם חברי כנסת אין בעיה, רק תסכימו.

מעיין רוזנשטוק: משרד הביטחון מבקש שלא לכרוך בין מצב מיוחד בעורף לבין מתן פיצויים.

מעיין רוזנשטוק: מצב מיוחד בעורף הוא מצב משפטי תלוי הכרזה, שהמטרה שלו היא להעניק לשירות הג"א סמכויות מוגברות בשטח כלפי אוכלוסייה.

מעיין רוזנשטוק: אנחנו לא היינו רוצים לכרוך בין שיקולים כלכליים לבין שיקולים מבצעיים-מקצועיים, שכן ההשלכה הכלכלית יכולה לגרום לכך שהמצב משיקולים מקצועיים ומבצעיים לא יוכרז.

מעיין רוזנשטוק: יש מצב מקביל למצב מיוחד בעורף, הוא נקרא שעת התקפה, שזה מצב עובדתי של נפילה בשטח, לא תלוי הכרזה, לכן ממילא יכול להיות מצב שבו יקרו נזקים אבל לא תהיה הכרזה.

מעיין רוזנשטוק: גם היום חוק מס רכוש לא מעניק פיצויים בשל הכרזה על מצב מיוחד בעורף, לכן נבקש לנתק בין השניים.

שגית אפיק: זה לא נכון, כיוון שהתקנות של מס רכוש, שכל פעם אנחנו מתקינים אותן בהוראת שעה, הן אלו שמעניקות את הפיצויים.

שגית אפיק: ההצעה שפה לא מעניקה פיצויים, היא רק מעניקה דחייה.

שגית אפיק: התקנות כן כורכות בין הכרזה על מצב מיוחד בעורף לבין מתן פיצויים.

שגית אפיק: את אומרת שאולי מראש ישקלו שיקולים כלכליים, לא ביטחוניים, ויימנעו מלעשות את ההכרזה על מצב מיוחד בעורף, שבזה אני מסכימה, אבל היום תקנות מס רכוש כבר עושות את הכריכה הזאת, ולכן זה לא משאיר לנו כל כך הרבה ברירות בניסוח.

מעיין רוזנשטוק: הדבר הזה יכול לפגוע בצורך המבצעי והביטחוני.

שגית אפיק: אם אנחנו מנתקים את הקשר למצב מיוחד בעורף ומוצאים איזה שהוא כורח אחר שבגינו יש בעיה ביטחונית שמקשה על העסקים לדווח או לשלם את המיסים, מבחינתכם אין התנגדות.

מעיין רוזנשטוק: אנחנו מבקשים שהפיצוי יינתן בגין נזקים, בין אם הוכרז ובין אם לא הוכרז.

מעיין רוזנשטוק: אנחנו מבקשים שלא לכרוך בין ההכרזה לבין מתן הדחייה.

מעיין רוזנשטוק: אנחנו מבקשים שזה לא יהיה במצבים שבהם יש הכרזה, כי זה לא נכון משפטית, וזה גם יכול לפגוע בפן המקצועי.

משה גפני: אני מקבל את הדברים שלך.

משה גפני: הנושא של ההכרזה על מצב מיוחד, על מצב חירום לא יהיה התנאי היחיד לקבלת פיצויים.

משה גפני: זה שאת דואגת לאלה שהיה להם נזק גם כשלא הוכרז על מצב חירום, את זה אני מקבל, אפשר להוסיף את זה.

משה גפני: אני לא חושב שמשרד הביטחון, כשהוא צריך להכריז על מצב מיוחד בעורף, יעשה את השיקולים הכלכליים.

משה גפני: אני חושב שכאשר יש מצב מיוחד צריך לדחות מועדים, אבל אני לא הולך נגד משרד הביטחון, בוודאי לא בישיבה הראשונה, ואני לא הולך נגד רשות המיסים, בוודאי לא בישיבה הראשונה.

משה גפני: אני מבקש מהיועצת המשפטית של הוועדה לשבת עם רשות המיסים כדי לנסח את הצעת החוק עם כל הנלווים לה.

משה גפני: במשך היום דיברנו על כמה חוקים שגם רשות המיסים מעוניינת בהם.

משה גפני: אני מבקש לשבת על העניין הזה כמה שיותר מהר, לקבל החלטה כדי להביא את זה לכאן להצבעה.

גיא גולדמן: אנחנו נעשה את זה.

מירי סביון: נבחן את מה שביקשתם.